1. Forord

I overensstemmelse med artikel 7, stk. 3, i den interne aftale om den 10. EUF[1] og artikel 57, stk. 2, i Rådets forordning (EF) nr. 215/2008 om finansforordningen for den 10. Europæiske Udviklingsfond (i det følgende "den 10. EUF-finansforordning")[2], forelægger Kommissionen i dette dokument sine skøn over de forventede forpligtelser, betalinger og bidrag for perioden 2014-2016 under hensyntagen til prognoserne fra Den Europæiske Investeringsbank (EIB).

Dette dokument omhandler den finansielle gennemførelse af EUF'erne (8.-10.) for 2013 og prognoserne for gennemførelsen for 2014-2016. Dette dokument indeholder desuden et ikkebindende skøn over EUF-bidrag fra medlemsstaterne for 2017 og 2018.

Medlemsstaterne betaler deres bidrag til de instrumenter under den 9. og 10. EUF, som EIB forvalter (investeringsfaciliteten og rentegodtgørelser), direkte til EIB.

2. Indledning

Kommissionen og EIB har ajourført deres prognoser over forpligtelser og betalinger for de enkelte AVS[3]- og OLT[4]-lande for 2014, 2015 og 2016. Specielt prognoserne over betalingerne er blevet udarbejdet med henblik på at hjælpe medlemsstaterne til så nøjagtigt som muligt at vurdere de beløb, de skal afsætte i deres nationale budgetter, og samtidig sikre, at der er tilstrækkelige finansielle ressourcer til rådighed for EUF, således at problemer med manglende likviditet kan undgås.

I overensstemmelse med artikel 7 i den 10. interne EUF-aftale[5] og artikel 57, stk. 5, i den 10. EUF-finansforordning[6] er skønnene i dette dokument blevet revideret.

Nedenstående graf giver et generelt overblik over udviklingen i bruttoforpligtelser og -betalinger siden 1999, herunder den forventede udvikling i 2014, 2015 og 2016 (kumulerede beløb for Kommissionen og EIB).

Bruttoforpligtelser og -betalinger: tendens 1999-2016 (mio. EUR)[7]

NB: tal over gennemførelsen af de europæiske udviklingsfonde pr. 31. december 2013 (forpligtelser, betalinger og finansiel situation) og prognoser for 2014, 2015 og 2016.

Bilag 1, 2 og 3 viser henholdsvis de faktiske forpligtelser, betalinger og den finansielle situation, der blev registreret i 2014, sammenholdt med de tidligere prognoser.

3. Finansielle prognoser for perioden 2014-2016

Følgende tabel viser en ajourføring af forpligtelser, betalinger og bidrag baseret på Kommissionens seneste prognoser.

4. Ikkebindende skøn over bidrag for 2017-2018

5. Prognose over finansiel gennemførelse for 2014, 2015 og 2016

De ajourførte prognoser er vist i tillæg 1-3.

De ajourførte prognoser for 2014, som Rådet traf afgørelse om i oktober 2013, bekræfter medlemsstaternes bidrag til EUF for 2014 på 3 250 mio. EUR[8].

Det skal bemærkes, at efter anmodning fra EIB om at annullere den tredje tranche for 2014 og som følge af en stigning i Kommissionens betalinger i løbet af 2013 og betalingerne planlagt for 2014, der begrunder en forhøjelse af likviditetsbehovet, er det beløb, som EIB har annulleret, blevet overført til Kommissionen. Det betyder, at den sidste anmodning til medlemsstaterne er på 3 144 mio. EUR for Kommissionen og 106 mio. EUR for EIB (se tillæg 4 for nærmere oplysninger om fordelingen af anmodningerne om bidrag for 2014).

Det skal understreges, at disse tal bekræfter Kommissionens meddelelse fra juni 2014, hvad angår forbrug for det igangværende år. Det skal også bemærkes, at Ebolakrisen i de vestafrikanske lande har en potentielt større finansiel indvirkning på EUF's relativt beskedne likviditetssaldo.

For 2015 er det årlige bidragsbeløb fastsat til 3 600 mio. EUR, hvilket er i overensstemmelse med det loft, der blev vedtaget af Rådet i 2013[9]. EIB's andel beløber sig til 200 mio. EUR (hvilket er 100 mio. EUR mindre i forhold til det loft, der var angivet i meddelelsen fra 2013) mens Kommissionens andel beløber sig til EUR 3 400 million (en stigning på 100 mio. EUR). Denne overførsel gør det muligt at nå frem til et bindende medlemsstatsbidrag for 2015 (årligt beløb) og 2016 (maksimumbeløb) på 3 600 mio. EUR.

5.1. Tillæg 1: Prognoser over forpligtelser[10] for 2014, 2015 og 2016 (mio. EUR)

5.2. Tillæg 2: Prognoser over betalinger [11] for 2014, 2015 og 2016 (mio. EUR)

5.3. Tillæg 3: Finansiel situation for 2014, prognoser for 2015 og 2016 (mio. EUR) og ikkebindende skøn for 2017 og 2018

5.4. Tillæg 4: Medlemsstaternes bidrag for 2014 (EUR)

5.5. Tillæg 5: Medlemsstaternes bidrag for 2015 (EUR)

[1] Intern aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilken EF-traktatens fjerde del finder anvendelse (EUT L 247 af 9.9.2006, s. 32).

[2] EUT L 78 af 19.3.2008, s. 1.

[3] Stater i Afrika, Vestindien og Stillehavet.

[4] Oversøiske lande og territorier.

[5] EUT L 247 af 9.9.2006, s. 32.

[6] Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond.

[7] Skønnede beløb for 2014-2016.

[8] Rådets afgørelse af 7. november 2013– Rådets dokument nr. 15699/13.

[9] Rådets afgørelse af 8. november 2013– Rådets dokument nr. 15454/13.

[10] Bruttobetalinger, dvs. uden fradrag af inddrevne beløb.

[11] Bruttobetalinger, dvs. uden fradrag af inddrevne beløb.